b'\n_START_ARTICLE_\nHTTP\n_START_SECTION_\nHTTP URL\n_START_PARAGRAPH_\nNahajali\xc5\xa1\xc4\x8da HTTP in HTTPS strani so podana kot URL. Ta na\xc4\x8din so naredili za povezovanje spletnih strani.\n_START_SECTION_\nTrajnost HTTP povezave\n_START_PARAGRAPH_\nV HTTP/0.9 in HTTP/1.0, odjemalec po\xc5\xa1lje zahtevek stre\xc5\xbeniku in stre\xc5\xbenik na to odgovori, nato se povezava zapre. HTTP/1.1 pa je podprta tudi trajna povezava. To omogo\xc4\x8da odjemalcu da po\xc5\xa1lje dodatne zahtevke, ne da bi bilo treba ponovno vzpostavljati povezavo. To tudi omogo\xc4\x8da, da se po\xc5\xa1lje ve\xc4\x8d kot en zahtevek preden pride nazaj odgovor._NEWLINE_To metodo v\xc4\x8dasih imenujemo\xc2\xa0\xc2\xbbPipelining\xc2\xab\xc2\xa0ali\xc2\xa0\xc2\xbbkeep alive\xc2\xab. Nekateri odjemalci in nekateri stre\xc5\xbeniki, ki trdijo, da uporabljajo HTTP/1.0, lahko podpirajo tudi trajne povezave, in stre\xc5\xbeniki, ki podpirajo HTTP/1.1, lahko imajo izklopljeno podporo za le-to. \xc4\x8ce stre\xc5\xbenik v svojem odgovoru poda vrstico\xc2\xa0\xc2\xbbConnection: close\xc2\xab, to pomeni da bo povezavo zaprl ko bo odgovoril na prvi zahtevek.\n_START_SECTION_\nZapiranje HTTP povezave\n_START_PARAGRAPH_\nTako HTTP stre\xc5\xbeniki kot odjemalci lahko zaprejo povezavo kadarkoli iz kakr\xc5\xa1nega koli razloga. To naredi HTTP protokol idealen za spletno okolje, kjer se spletne strani enega stre\xc5\xbenika pogosto povezujejo na spletne strani z drugih stre\xc5\xbenikov._NEWLINE_Zapiranje HTTP/1.1 povezave je lahko precej dalj\xc5\xa1e opravilo (od 200 milisekund do nekaj sekund) kot zapiranje HTTP/1.0 povezave, ker prva navadno rabi trajajo\xc4\x8de zapiranje (da se primerno obdelajo \xc5\xa1e tavajo\xc4\x8di paketki \xc5\xa1e ne odgovorjenih zahtevkov), medtem ko se druga lahko zapre takoj, ko je poslan poln odgovor.\n_START_SECTION_\nStanja in HTTP\n_START_PARAGRAPH_\nHTTP lahko povzro\xc4\x8da razvijalcem precej\xc5\xa1nje te\xc5\xbeave, ker HTTP sam po sebi ne podpira razli\xc4\x8dnih stanj (ne obdr\xc5\xbei podatkov \xc4\x8dez ve\xc4\x8d povezav). V izogib tej pomanjkljivosti se navadno uporabljajo pi\xc5\xa1kotki.'